Organisasies binnekort voor hof vir skolegodsdiens-regstryd | Maroela Media
Die burgerregte-organisasie AfriForum het Sondag gesê sy regspan is gereed om Maandag dié organisasie se standpunt as vriend van die hof te stel in 'n saak tussen die Federasie van Beheerliggame van Suid-Afrikaanse Skole (Fedsas) en die Organisasie vir Godsdiensonderrig en Demokrasie.
Dié saak volg nadat ses skole, naamlik Laerskool Randhart, Laerskool Baanbreker, Laerskool Garsfontein, Hoërskool Linden, Hoërskool Oudtshoorn en Oudtshoorn Gimnasium, aan die einde van 2014 deur laasgenoemde organisasie weens die skole se godsdienstige etos voor die hof gedaag is.
Anti-christelike fundamentaliste het al in Oktober 2009 gedreig om godsdiens uit skole te probeer haal.
Die organisasie sê hy het toe reeds sterk standpunt ingeneem en gesê dat skole teen regsaksies van dié aard ondersteun sal word.
Fedsas verteenwoordig nou die ses skole in die saak, met AfriForum se steun vir die regskoste.
AfriForum het ook in 2015 'n veldtog vir die behoud van godsdiens in skole ter ondersteuning en bewusmaking van die hofsaak van stapel gestuur. As deel daarvan het ds. Henk Stavast en Derick Francis sowat 6 000 km per fiets deur die land afgelê om geld vir die saak in te samel, maar ook om mense in te lig oor die negatiewe gevolge wanneer skole nie 'n godsdienstige etos beoefen nie.
Die bekende akteur, Hykie Berg, het in samewerking met AfriForum en Laerskool Jacobsdal ook 'n staptoer ter bewusmaking in die Drakensberg onderneem. Die ondersteuning vir hierdie inisiatiewe het net weer bewys hoe belangrik godsdiens in skole vir leerders en vir ouers is.
Indien jy 'n bydrae tot die regskoste wil maak, kan jy R10 skenk deur jou naam na 38313 te SMS (R1).
Drie sit lank vir moord op man (55)
Die lyn tussen voorreg en reg word al hoe dunner getrek en gerek deur mense wat enigiets sal aanvat onder die vaandel van "vryheid" en demokrasie. Myns insiens maak DEMOKRASIE in n ideale wereld juis voorsiening vir my REG tot assosiasie of disasosiasie? So sterk as wat.ek die innisiatief ondersteun vir die behoud van n etos met waardes en norme in skole…dis primer pa en ma se voorreg om hulself as gesin as gelowiges en wedergebore kinders van God te handhaaf. Tuis, voor vriende, in werksplekke, skole…die samelewing. Die aanslag TEEN gelowiges is deesdae n oop en in jou gesig… Lees meer »
Ek kan nie verstaan hoekom hulle godsdiens in ons skole wil verband nie, maar as een van hulle groot leiers met een voet in die graf staan en die ander voet op 'n piesangskil word ons gevra om DRINGEND vir hom te bid!! Hulle het mos hulle sangomas – vra HULLE!! Ons liewe Here is nie NET 'n Nooddiens nie!!!
Maroela, hoekom plaas julle hierdie berig as 'n mens nie daarop kommentaar mag lewer nie?
Verander gerus die term " Anti – Christelike fundamentaliste " in paragraaf 3 met: Organisasies wat glo dat wetenskaplike opvoeding in skole belangriker is as die tyd wat gemors word op verskillende vorme van bronstyd- era bygelowighede.
Of met: Organisasies wat meen dat die aanbidding van gode nie in skole hoort nie maar eerder by die huis of kerk.
Godsdiens behoort in niemand se kele afgedruk te word nie. Dit hoort nie in skole in my opinie nie. Laat die wat dit wil beoefen dit doen in hul privaatheid, in selgroepe of by hulle spesifieke plek van aanbidding (kerk of wat ookal).